b'\n_START_ARTICLE_\nSex Drive\n_START_SECTION_\nHandling\n_START_PARAGRAPH_\nDen generte 18-\xc3\xa5rige Ian (Josh Zuckerman) g\xc3\xa5r p\xc3\xa5 sidste \xc3\xa5r i High School og er misundelig p\xc3\xa5 sin bedste ven Lance (Clark Duke) p\xc3\xa5 grund af hans store succes med pigerne. Han f\xc3\xb8ler sig som den sidste amerikanske jomfru og er hemmeligt forelsket i sin barndomsveninde Felicia (Amanda Crew). Han chatter online og m\xc3\xb8der den tiltr\xc3\xa6kkende  "Ms. Tasty" (Katrina Bowden) p\xc3\xa5 nettet, men hun bor i Knoxville i Tennessee, der er en helt anden stat. Han bliver dog overtalt til at tage turen, da hun i en besked skriver "hvis du k\xc3\xb8rer hele vejen til mig, s\xc3\xa5 g\xc3\xa5r jeg hele vejen med dig"._NEWLINE_Siden han bor i Brookfield i Illinois, stj\xc3\xa6ler han ekstran\xc3\xb8glen til en 1969 Pontiac GTO Judge der tilh\xc3\xb8rer homofobiske storebror Rex (James Marsden)._NEWLINE_Sammen med sine to venner, Lance og Felicia, drager han af sted i bilen for at sikre sig sin dr\xc3\xb8mmepige, men undervejs st\xc3\xb8der han p\xc3\xa5 utallige komiske udfordringer.'